b'\n_START_ARTICLE_\nPROBA\n_START_PARAGRAPH_\nPROBA (Project for On-Board Autonomy) on ESAn piensatelliittiperhe._NEWLINE_PROBA eli PROBA-1 toteutettiin 1990-luvun lopussa p\xc3\xa4\xc3\xa4osin belgialaisena projektina. Se laukaistiin vuonna 2001. ESAn laajemmassa puitteessa on toteutettu toinen samankaltainen piensatelliitti, jolla testataan uutta teknologiaa. Sen nimi on PROBA-2. Satelliittin laukaisu oli suunniteltu vuodeksi 2008, mutta se laukaistiin 2. marraskuuta 2009.\n_START_SECTION_\nPROBA-1-satelliitti ja sen laukaisu\n_START_PARAGRAPH_\nPROBA on belgialaisvetoinen mikrosatelliitti, ts. sen massa on alle 100 kg. Satelliitti on kuutiomainen, s\xc3\xa4rm\xc3\xa4n pituus on noin 50 cm. Se on pienin ESAn satelliiteista. Satelliitin rakensi belgialainen Verhaert-yhti\xc3\xb6._NEWLINE_Se on nimens\xc3\xa4 mukaisesti autonominen, jonka kyvyn aikaansaa sen tehokas tietokone. Se pystyy toimimaan hyvin v\xc3\xa4h\xc3\xa4isell\xc3\xa4 ohjauksella Maasta. Sen maa-asema on Belgian Redussa._NEWLINE_Se laukaistiin 22. lokakuuta 2001 Intiasta Intian avaruusj\xc3\xa4rjest\xc3\xb6n (ISRO) Shriharikotan laukaisuasemalta intialaisella Polar Satellite Launch Vehicle -kantoraketilla._NEWLINE_PROBA lent\xc3\xa4\xc3\xa4 600 km korkealla polaariradalla.\n_START_SECTION_\nSatelliitin laitteet\n_START_PARAGRAPH_\nSuomi on toimittanut PROBAaan avaruusromua ja mikrometeoreita tarkkailevan mittalaitteen, DEBIEn (DEBris In Orbit Evaluator). Patria toteutti laitteen elektroniikan. Detektorin toteutti Metorex International Oy (nyk. Oxford Analytical Instruments) ja Space Systems Finland Oy laitteen ohjelmiston. Kansainv\xc3\xa4lisell\xc3\xa4 avaruusasemalla on asennettuna laitteen uudempi versio DEBIE-2._NEWLINE_PROBA ottaa 300 kuvaa kuukausittain. Sen kuvantamisinstrumentit ovat: pienikokoinen korkean erotuskyvyn kuvaava spektrometri (Compact High Resolution Imaging Spectrometer eli CHRIS) ja mustavalkoinen korkean erotuskyvyn kamera (High Resolution Camera, HRC)._NEWLINE_Satelliitissa on avaruuden s\xc3\xa4teilyolosuhteita mittaava laite, Standard Radiation Environment Monitor (SREM).\n_START_SECTION_\nPROBA-2\n_START_PARAGRAPH_\nESAn kehitt\xc3\xa4m\xc3\xa4 PROBA-2 mikrosatelliitti laukaistiin ven\xc3\xa4l\xc3\xa4isell\xc3\xa4 Rockot-kantoraketilla 2.11.2009._NEWLINE_PROBA-2 (Project for On-Board Autonomy) on jatkoa Belgian PROBA-missiolle. Se on 130 kiloinen mikrosatelliitti. Se testaa avaruudessa uusia avaruusteknologioita. Se lent\xc3\xa4\xc3\xa4 aikanaan 700 km korkealla aurinkosynkroonisella radalla. Satelliitin p\xc3\xa4\xc3\xa4urakoitsija on belgialainen Verhaert.\n_START_SECTION_\nPROBA-3\n_START_PARAGRAPH_\nESAn teknologiaohjelmissa on vuonna 2009 suunnitteilla on PROBA-3-mikrosatelliitti, mutta sen missiota yms. ei ole viel\xc3\xa4 ly\xc3\xb6ty lukkoon.'